Gert verði ráð fyrir tvöföldun Hvalfjarðarganga í skipulagi Spölur ehf. , sem á og rekur Hvalfjarðargöng , hefur með formlegum hætti óskað eftir því við sveitarstjórn Hvalfjarðarsveitar að við yfirstandandi vinnu við aðalskipulag sveitarfélagsins verði gert ráð fyrir tvöföldun Hvalfjarðarganga og nauðsynlegum vegtengingum því samhliða að norðanverðu . Sveitarstjórn vísaði málinu til skipulags - og byggingarnefndar sveitarfélagsins . Eins og fram hefur komið í fréttum Skessuhorns er umferð um Hvalfjarðargöng nú komin yfir þau viðmið er hönnuðir ganganna gerðu ráð fyrir . Hvalfjarðarsveit er einn af eigendum Spalar ehf. og á 11,6% hlutafjár félagsins .